132α. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.1Β/1986 της 12 Μαΐου/5 Ιουν. 1992 (ΦΕΚ Β΄  366) Τροποποίηση της 1Β/4405/1988 (ανωτ. αριθ. 107) κοινής απόφασης των Υπουργών Εσωτερικών, Οικονομικών και Εθν. Παιδείας και Θρ/των. Έχοντας υπόψη τις διατάξεις: α)των παρ. 9 και 12 του άρθρ. 2 του Νόμ. 1566/85 «Δομή και λειτουργία της Π/βάθμιας και Δ/θμιας Εκπ/σης κ.α. Διατάξεις». β)της αριθ. ΙΒ/4405/10.5.1988 (ΦΕΚ 415 τ.Β΄) κοινής απόφασης των Υπουργών Εσωτερικών, Οικονομικών και Εθνικής Παιδείας και Θρησκευμάτων «προϋποθέσεις και τρόπος κάλυψης των δαπανών για τη μεταφορά και διαμονή μαθητών της Π/θμιας και Δ/θμιας Εκπ/σης». γ)Την αριθ. Υ.1660/1007556/16/000 6Α/23.1.92 κοινή απόφαση του πρωθυπουργού και του Υπουργού Οικονομικών, για τη μεταβίβαση αρμοδιοτήτων, αποφασίζουμε: Τροποποιούμε την αριθ. ΙΒ/4405/10.5.1988 (ΦΕΚ 415 τ.Β΄) κοινή απόφαση των Υπουργών Εσωτερικών, Οικονομικών και Εθνικής Παιδείας και Θρησκευμάτων «προϋποθέσεις και τρόπος κάλυψης των δαπανών για τη μεταφορά και διαμονή μαθητών της Π/θμιας και Δ/θμιας Εκπ/σης, ορίζουμε: 1.Για τους μαθητές που δεν είναι εφοδιασμένοι με ειδικό μαθητικό δελτίο (Ε.Μ.Δ.) και η δωρεάν μεταφορά τους από το τόπο μόνιμης διαμονής τους στο σχολείο που οφείλουν να φοιτούν και αντίστροφα, θα γινόταν ύστερα από μειοδοτικό διαγωνισμό ή απευθείας ανάθεση, με μισθωμένα μεταφορικά μέσα δημόσιας ή ιδιωτικής χρήσης και το μηνιαίο ποσό της μίσθωσης κοστίζει κατά μαθητή περισσότερο από το προβλεπόμενο ποσό των εδαφ. 2 και 3 της παρ. 1 του άρθρ. 3 της αριθ. ΙΒ/4405/1988 κοινής Υπουργικής απόφασης, τότε θα καταβάλλεται στους δικαιούχους το ανωτέρω επίδομα. 2.Εάν η μεταφορά των μαθητών δεν μπορεί να γίνει από το οικείο ΚΤΕΛ με το Ε.Μ.Δ. (ειδικό μαθητικό δελτίο), τότε ο Νομάρχης με απόφασή του αναθέτει, κατόπιν μειοδοτικού διαγωνισμού ή απευθείας λόγω του κατεπείγοντος, την εκτέλεση μεταφοράς με κάθε κατάλληλο μεταφορικό μέσο δημόσιας ή και ιδιωτικής χρήσης, που να πληροί τους όρους ασφάλειας μεταφοράς των μαθητών. Με την απόφαση αυτή θα καθορίζεται και το ύψος της δαπάνης, που θα καταβάλλεται από το δημόσιο στους αναδεικνυόμενους ως μειοδότες μεταφορείς, δημόσιων ή ιδιωτικών μεταφορικών μέσων,  Σελ. 350,7136(α) Τεύχος 1226-Σελ. 30 η οποία δαπάνη δεν θα υπερβαίνει το κόστος της χιλιομετρικής απόστασης μεταξύ της μόνιμης διαμονής των μαθητών και της έδρας του σχολείου που φοιτούν, όπως καθορίζεται κάθε φορά από το Υπουργείο Μεταφορών και Επικοινωνιών. Στις περιπτώσεις αυτές προτιμώνται τα επιβατικά μεταφορικά μέσα δημόσιας χρήσης και έπονται τα ιδιωτικής. 3.Για τα δικαιολογητικά και τον τρόπο κάλυψης των δαπανών, έχουν εφαρμογή τα εδάφ. γ΄ και δ΄ της παρ. 4 και 5 του άρθρ. 4 της ΙΒ/4405/10.5.1988 κοινής Υπουργικής απόφασης. 